钦定古今图书集成/明伦汇编/闺媛典/第353卷 > 《简简吟》白居易
## 钦定古今图书集成/明伦汇编/闺媛典/第353卷 > 《简简吟》白居易

“苏家小女名简简，芙蓉花腮柳叶眼。十一把镜学点
妆，十二抽鍼能绣裳，十三行坐事调品，不肯迷头白
地藏。玲珑云髻生花样，飘飖风袖蔷薇香。殊姿异态
不可状，忽忽转动如有光。二月繁霜杀桃李，明年欲
嫁今年死。丈人阿母勿悲啼，此女不是凡夫妻。恐是天仙谪人世，只合人间十三岁。大都好物不坚牢，彩”
云易散琉璃脆。